Менавіта дзясяткі фартоў Брэсцкай і Гродзенскай крэпасцяў павінны былі абараніць гэтую частку заходняй мяжы Расійскай імперыі. Размешчаныя на пэўнай адлегласці вакол гарадоў, масіўныя збудаванні з жалезабетону складалі цэлую сістэму абарончых ліній. Тым не менш, з прычыны імклівага наступлення немцаў увосень 1915 года расійскія войскі былі вымушаныя пакінуць тыя ўмацаванні практычна без бою. Фронт стабілізаваўся прыкладна па лініі Браслаў — Нарач — Карэлічы — Баранавічы — Пінск.